**ความรู้เบื้องต้นเกี่ยวกับศิลปกรรมศาสตร์**

รวิช ตาแก้ว[[1]](#footnote-1)

**บทนำ**

ความรู้ที่เกี่ยวข้องกับศิลปกรรมศาสตร์ได้รับการพัฒนาเป็นศาสตร์สาขาหนึ่งในบรรดาศาสตร์ต่าง ๆ ของความรู้มนุษย์ โดยมีพื้นฐานที่มาจากการรับรู้ที่แตกต่างไปจาก

ศิลปกรรมเป็นผลงานที่แสดงความคิด ความรู้สึก ดังนั้นในการรับรู้งานศิลปกรรม ผู้ที่รับรู้จำเป็นต้องมีความรู้เบื้องต้นก่อน ดังนี้ ๑. ปรัชญาศิลปะ (Philosophy of Art) ๒. การรับรู้ (Perception) ๓. พื้นฐานและองค์ประกอบของงานศิลปกรรม ( ) และ ๔. ประวัติศาสตร์ศิลปะ (History of Art)

**๑. ปรัชญาศิลปะ (Philosophy of Art)**

 เมื่อกล่าวถึงปรัชญาศิลปะ หมายถึง ศิลปะโดยทั่วไปมีการแบ่งตามประเด็นที่พิจารณาในแต่ละประเด็น ได้ดังนี้

 ๑) ประวัติศาสตร์ศิลปะ (History of Art)

 ๒) ศิลปวิจารณ์ (Criticism of Art)

 ๓) ทฤษฏีศิลปะ (Theory of Art)

 ๔) จิตวิทยาศิลปะ (Psychology of Art)

 ๕) สังคมวิทยาศิลปะ (Sociology of Art)

 ๖) ปรัชญาศิลปะ (Philosophy of Art)

 เมื่อศิลปะมีศาสตร์พื้นฐานที่เป็นองค์ประกอบทางวิชาการเฉพาะสาขาวิชาของตนเอง จึงได้ชื่อใหม่ว่า ศิลปกรรมศาสตร์ ซึ่งหมายว่า ในบรรดาศิลปะแต่ละสาขาถูกนำมารวมกันไว้เป็นศาสตร์ภายใต้สาระการเรียนรู้และองค์ความรู้ที่ใช้พื้นฐานการเรียนรู้ในกลุ่มเดียวกัน คือ เป็นความรู้ที่รับรู้ได้โดยความรู้สึก ซึ่งเรียกว่าเป็นการรู้ทางตรง () และการรู้ทางอ้อม ()

ในทรรศนะทางปรัชญาได้แบ่งงานศิลปกรรมไว้ ๓ ประเภท คือ

 ๑) ทัศนศิลป์ (visual art) บางคนก็เรียก plastic art หรือ spatial art ได้แก่ จิตรกรรม (painting) ประติมากรรม (sculpture) และสถาปัตยกรรม (architecture)

 ๒) จินตศิลป์ (imaginative art) ได้แก่ ดนตรี (music) และวรรณคดี (literature)

 ๓) ศิลปะสื่อผสม (mixed art) ได้แก่ ลีลาศ (dancing) การละคร (drama) ภาพยนตร์ (cinema) สื่อผสมต่าง ๆ และบรรดาโปรแกรมมัลติมีเดียในคอมพิวเตอร์

ดังนั้นในทรรศนะทางปรัชญา จึงแบ่งส่วนประกอบของงานศิลปกรรมไว้ ๔ อย่าง คือ

 ๑) สื่อ (media) หมายถึง สิ่งที่ศิลปินนำมาใช้เพื่อถ่ายทอดการสร้างสรรค์ผลงานของตนให้ประจักษ์แก่ผู้อื่น เช่น ผ้าใบและสีสำหรับงานจิตรกรรม หินอ่อนสำหรับงานประติมากรรม คำสำหรับกวีนิพนธ์ เป็นต้น

 ๒) เนื้อหา (content) หมายถึง เรื่องราวที่ศิลปินแสดงออกมาโดยใช้สื่อที่เหมาะสม เช่น เรื่องพระอภัยมณีในวรรณคดีของสุนทรภู่ ภาพทศกัณฐ์ในภาพจิตรกรรมไทย พระพุทธรูปในปฏิมากรรมไทย เป็นต้น

 ๓) สุนทรียธาตุ (aesthetical elements) มี ๓ อย่าง คือ ความงาม (beauty) ความแปลกหูแปลกตา (picturesqueness) และความน่าทึ่ง น่าศรัทธา (sublimity)

 การที่คนใดคนหนึ่งมีสุนทรียธาตุอยู่ในความสำนึกของตนเอง เรียกว่า มีประสบการณ์ทางสุนทรียศาสตร์ (aesthetical elements)

 งานศิลปกรรมชิ้นหนึ่ง ๆ อาจจะมีสุนทรียธาตุเพียงอย่างเดียวหรือหลายอย่างผสมกัน เช่น พระพุทธรูปมีทั้งความงาม ความแปลกตา และความน่าศรัทธา เป็นต้น

 ๔) ธาตุศิลปิน (artistic elements) หมายถึง ความรู้สึกนึกคิดและชีวิตจิตใจ รวมทั้งความหลังและความใฝ่ฝันของศิลปินที่แฝงอยู่ในงานศิลปกรรมที่สร้างสรรค์ขึ้น ธาตุศิลปินที่สอดแทรกเข้าไว้ในผลงานศิลปกรรมนั้น ๆ ศิลปินอาจจะตั้งใจหรือไม่ตั้งใจก็ได้ แต่จะมีสอดแทรกอยู่ในงานศิลปกรรมที่ถูกสร้างสรรค์ขึ้นเสมอ

1. อาจารย์ประจำหลักสูตรปรัชญาดุษฎีบัณฑิต สาขาวิชาปรัชญาและจริยศาสตร์ บัณฑิตวิทยาลัย มหาวิทยาลัยราชภัฏสวนสุนันทา [↑](#footnote-ref-1)